
APSTIPRINĀTS								
ar Latvijas Bankas iepirkuma komisijas 
2026. gada 14. jūlija sēdes lēmumu,
1. protokols 
ŠIS DOKUMENTS IR ELEKTRONISKI PARAKSTĪTS AR 
DROŠU ELEKTRONISKO PARAKSTU UN SATUR LAIKA ZĪMOGU.
M. Indāns 
Latvijas Bankas
iepirkuma komisijas priekšsēdētājs
KONKURSA NOLIKUMS
[bookmark: OLE_LINK8][bookmark: OLE_LINK9][bookmark: OLE_LINK11][bookmark: OLE_LINK10][bookmark: OLE_LINK12][bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4][bookmark: OLE_LINK5][bookmark: OLE_LINK6][bookmark: OLE_LINK7][bookmark: OLE_LINK13][bookmark: OLE_LINK14][bookmark: OLE_LINK15][bookmark: OLE_LINK16][bookmark: OLE_LINK17]Par kafijas automātu un piena dzesētāju nomu, uzturēšanu un kafijas pupiņu piegādi
[bookmark: _Ref535927174]IEPIRKUMA IDENTIFIKĀCIJAS NUMURS
LB/2026/33
PASŪTĪTĀJS
Latvijas Banka, K. Valdemāra ielā 2A, Rīgā, LV-1050 
IEPIRKUMA PROCEDŪRAS VEIDS
Atklāts konkurss 
IEPIRKUMA PRIEKŠMETS UN CPV KODS
[bookmark: _Hlk157499358][bookmark: _Hlk125049150][bookmark: _Hlk194567235] Kafijas automātu un piena dzesētāju (turpmāk – iekārtas) noma, t.sk. apkope un remonts un kafijas pupiņu piegāde saskaņā ar iepirkuma nolikuma (turpmāk – nolikums) tehniskajā specifikācijā (nolikuma 1. pielikums) noteiktajām prasībām un iepirkuma līguma projektā (nolikuma 2. pielikums) minētajiem nosacījumiem.
Iepirkuma priekšmetam atbilstošākie CPV kodi – 42968100-0 "Dzērienu automāti", 15861000-1 "Kafija".
LĪGUMA IZPILDES VIETA UN LAIKS, ATKĀRTOTA LĪGUMA SLĒGŠANAS IESPĒJA
Līguma izpildes vieta (kafijas pupiņu piegādes, iekārtu piegādes,  to uzstādīšanas, apkopes un remonta veikšanas adreses) – K. Valdemāra iela 2A, Rīgā un Bezdelīgu iela 3, Rīgā.  
Līguma izpildes uzsākšanas laiks – pasūtītāja rakstiskajā uzaicinājumā norādītajā termiņā, kas piegādātājam tiks nosūtīts ne vēlāk kā 5 (piecas) darbdienas pirms paredzētās iekārtu piegādes dienas (prognozējami no 2026. gada 1. septembra).
Līguma darbības laiks – no līguma spēkā stāšanās dienas līdz brīdim, kamēr iestājas kāds no turpmāk minētajiem nosacījumiem (atkarībā no tā, kurš no nosacījumiem iestājas pirmais):
aprit 2 (divi) gadi no līguma spēkā stāšanās dienas;
kopējā līguma summa sasniedz 139 999,00 EUR (viens simts trīsdesmit deviņi tūkstoši deviņi simti deviņdesmit deviņi euro) bez pievienotās vērtības nodokļa. 

Paredzēta iespēja 2 (divu) gadu laikā no sākotnējā līguma spēkā stāšanās dienas, ievērojot nolikuma 5.3.2. punktā minēto nosacījumu attiecībā uz kopējo pieļaujamo līguma summu (t.i., sākotnējā un atkārtoti noslēgtā līguma kopējo summu), noslēgt atkārtotu līgumu uz 1 (vienu) gadu, piemērojot sarunu procedūru atbilstoši Publisko iepirkumu likuma 8. panta septītās daļas 9. punktam. Atkārtoti noslēdzamā līguma slēgšanas tiesību piešķiršanas nosacījumus sk. nolikuma 11. punktā.
PIEDĀVĀJUMA SAGATAVOŠANA, IESNIEGŠANA UN ATVĒRŠANA
Piedāvājums iesniedzams tikai elektroniski, pretendentam kā piegādātājam reģistrējoties Valsts digitālās attīstības aģentūras uzturētajā interneta vietnē www.eis.gov.lv pieejamajā Elektronisko iepirkumu sistēmā (turpmāk – EIS) un izmantojot tās e-konkursu apakšsistēmu (turpmāk – e-konkursu sistēma).
Ieinteresētais piegādātājs e-konkursu sistēmā šā konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs. Informāciju par to, kā ieinteresētais piegādātājs var reģistrēties par nolikuma saņēmēju, sk.
https://www.eis.gov.lv/EIS/Publications/PublicationView.aspx?PublicationId=883&.
Iesniedzot piedāvājumu e-konkursu sistēmā, pretendents izmanto e-konkursu sistēmas piedāvātos rīkus, aizpildot e-konkursu sistēmas šā konkursa sadaļā ievietotās formas un ievadlaukus, kā arī augšupielādējot nolikumā noteiktos dokumentus.
Sagatavojot piedāvājumu, pretendents ievēro, ka:
piedāvājuma dokumentus sagatavo latviešu valodā;
pretendenta piedāvājuma formu (nolikuma 3. pielikums) aizpilda tikai elektroniski, Office Open XML formātā vai PDF formātā, un pievieno šim nolūkam paredzētajā e-konkursu sistēmas šā iepirkuma sadaļas apakšsadaļā;
piedāvājums parakstāms ar drošu elektronisko parakstu un laika zīmogu vai ar EIS piedāvāto sistēmas parakstu;
piedāvājumu paraksta persona, kuras paraksta tiesības nostiprinātas atbilstoši normatīvajos aktos noteiktajam regulējumam. Ja piedāvājuma dokumentus paraksta pretendenta pilnvarota persona, pievieno nolikuma 7.1.10. punktā minēto dokumentu;
pretendents nedrīkst veikt izmaiņas e-konkursu sistēmas šā konkursa sadaļā publicēto veidlapu struktūrā, t.sk. dzēst vai pievienot rindas vai kolonnas;
piedāvājumu sagatavo tā, lai nekādā veidā netiktu apdraudēta e-konkursu sistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus (ja piedāvājums neatbildīs kādam no šajā nolikuma punktā minētajiem nosacījumiem, tas netiks izskatīts).
Piedāvājumu iesniedz līdz e-konkursu sistēmas šā konkursa sadaļā (apakšsadaļā: "Iepirkuma termiņi") un Iepirkumu uzraudzības biroja vietnē publicētajā paziņojumā (sadaļā: "Iepirkuma priekšmeta detalizācija"/"Termiņu aprēķins") norādītajam termiņam.
Piedāvājumu atvēršana notiek e-konkursu sistēmā šā konkursa sadaļā (apakšsadaļā: "Iepirkuma termiņi") un Iepirkumu uzraudzības biroja vietnē publicētajā paziņojumā (sadaļā: "Iepirkuma priekšmeta detalizācija"/"Termiņu aprēķins") norādītajā laikā. Piedāvājumi tiek atvērti, izmantojot e-konkursu sistēmas piedāvātos rīkus. Pasūtītājs piedāvājumu atvēršanas laikā publicē e-konkursu sistēmā izveidoto pretendentu un to iesniegto piedāvājumu apkopojumu.
Iesniegto piedāvājumu atvēršanas procesam var sekot līdzi tiešsaistes režīmā e-konkursu sistēmā.
Pretendentu piedāvājumi, kas saņemti ārpus e-konkursu sistēmas, tiek atzīti par neatbilstošiem nolikuma prasībām, netiek pieņemti un tiek nosūtīti atpakaļ iesniedzējam.
Pretendents iesniedz piedāvājumu par visu iepirkuma priekšmetu kopumā. Piedāvājuma variantu iesniegšana nav atļauta.
Pēc piedāvājumu iesniegšanas termiņa beigām pretendents savu piedāvājumu nevar mainīt vai grozīt. 
ATLASES PRASĪBAS, IESNIEDZAMIE DOKUMENTI UN INFORMĀCIJA
Pretendentu kvalifikācijas un piedāvājumu atbilstības pārbaudei un izvēlei pretendents iesniedz šādus piedāvājuma dokumentus un informāciju:
[bookmark: _Hlk511394232]ja pretendents nav reģistrēts Latvijas Republikā, pretendenta reģistrācijas apliecības kopiju, citu dokumentu vai informāciju, kas apliecina pretendenta reģistrāciju ārvalstī atbilstoši tās valsts normatīvo aktu prasībām (piemēram, ārvalsts kompetentās institūcijas tīmekļvietnes adresi, kurā pasūtītājs bez papildu maksas var pārliecināties par pretendenta reģistrācijas faktu);
nolikuma 3. pielikuma veidnei atbilstošu pilnībā aizpildītu pretendenta piedāvājumu;
tehnisku un vizuālu informāciju par piedāvātajām iekārtām vai saiti uz atbilstošu pretendenta vai iekārtu ražotāja mājas lapas sadaļu tādā apjomā, lai pasūtītājam būtu iespējams pārliecināties par to atbilstību nolikuma tehniskajā specifikācijā (nolikuma 1. pielikums) noteiktajām prasībām;
informāciju, atbilstoši aizpildot piedāvājuma (nolikuma 3. pielikuma) 9. punkta 3. tabulā noteikto formu, kas apliecina, ka pretendentam iepriekšējo 3 (triju) gadu laikā (2023., 2024., 2025. gads un 2026. gads līdz piedāvājuma iesniegšanai) ir pieredze kafijas automātu iznomāšanā, to uzturēšanā un kafijas piegādē viena vai vairāku līgumu ietvaros vismaz 50 000 EUR bez PVN apmērā, no kuriem viena līguma ietvaros vienam pasūtītājam nodrošināta kafijas automātu iznomāšana, to uzturēšana un kafijas piegāde vismaz 30 000 EUR bez PVN apmērā;
apliecinājumu (iekļauts nolikuma 3. pielikumā), ka pretendenta pašu kapitāls iepriekšējā finanšu pārskata gada laikā (Bilances rinda "Pašu kapitāls kopā") ir pozitīvs (skaitliskā vērtība ar plus zīmi). Ja no pretendenta darbības uzsākšanas (dibināšanas) datuma ir pagājis mazāk par 1 (vienu) gadu, atbilstību pierāda par faktiski nostrādāto laiku, iesniedzot zvērināta revidenta apstiprinātu operatīvo bilanci.
dokumentus vai informāciju, kas apliecina pretendenta piedāvājuma atbilstību nolikuma 8.6.4. apakšpunktā noteiktajiem piedāvājuma vērtēšanas zaļā iepirkuma kritērijiem, ja pretendents tos piedāvā nodrošināt līguma izpildes laikā;  
ja pretendents ir paredzējis līguma izpildei piesaistīt apakšuzņēmēju, kura sniedzamo pakalpojumu vērtība būs vismaz 10 000 euro no kopējās līguma vērtības vai lielāka (turpmāk – apakšuzņēmējs), un attiecīgais apakšuzņēmējs nav reģistrēts Latvijas Republikā, apakšuzņēmēja reģistrācijas apliecības kopiju, citu dokumentu vai informāciju, kas apliecina apakšuzņēmēja reģistrāciju ārvalstī atbilstoši tās valsts normatīvo aktu prasībām (piemēram, ārvalsts kompetentās institūcijas tīmekļvietnes adresi, kurā pasūtītājs bez papildu maksas var pārliecināties par pretendenta reģistrācijas faktu);
ja pretendents ir personu apvienība, personu apvienības dalībnieku vienošanos par personu apvienības izveidošanu;
ja pretendents nav reģistrēts Latvijas Republikā, kompetentas institūcijas izziņu vai izdruku no publiski pieejamas datubāzes par pretendenta amatpersonām, kā arī apliecinājumu, ka uz piedāvājuma iesniegšanas brīdi izziņā norādītā informācija joprojām ir aktuāla;
ja piedāvājumu parakstījušās personas tiesības pārstāvēt pretendentu nav norādītas publiski pieejamā reģistrā, piedāvājumam pievieno pārstāvības tiesības apliecinoša dokumenta kopiju.
Pretendents, lai apliecinātu, ka tas atbilst nolikumā noteiktajām pretendentu kvalifikācijas prasībām, saskaņā ar Publisko iepirkumu likuma 49. pantu, kā sākotnējo pierādījumu drīkst iesniegt Eiropas vienoto iepirkuma procedūras dokumentu. To iesniedz arī par katru saistīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām (turpmāk – saistītā persona), un par katru pretendenta norādīto apakšuzņēmēju, bet, ja pretendents ir personu apvienība vai personālsabiedrība – par katru tās dalībnieku vai biedru. Eiropas vienotā iepirkuma procedūras dokumenta veidlapa pieejama tīmekļa vietnē http://espd.eis.gov.lv. Šajā nolikuma punktā noteiktajā gadījumā pretendentam kopā ar piedāvājumu nav jāiesniedz tie nolikuma 7.1.9. punktā norādītie dokumenti, kuri nepieciešami kvalifikācijas prasību un izslēgšanas nosacījumu atbilstības pārbaudei.
Ja pretendents savas atbilstības no nolikuma izrietošajām pretendentu kvalifikācijas prasībām apliecināšanai balstās uz saistītās personas iespējām, pretendents piedāvājumā papildus iekļauj šādus dokumentus:
saistītās personas un pretendenta apliecinājumu vai vienošanos par sadarbību vai resursu nodošanu pretendenta rīcībā konkrētā līguma izpildei;
saistītās personas apliecinājumu par to, ka gadījumā, ja iepirkuma līguma slēgšanas tiesības tiks piešķirtas pretendentam, kurš savas atbilstības no nolikuma 7.1.5. punkta izrietošajai pretendenta kvalifikācijas prasībai apliecināšanai balstās uz saistītās personas iespējām, tad saistītā persona apņemas nodot pretendenta rīcībā resursus līguma saistību izpildei;
nolikuma prasībām atbilstošu informāciju, kas apliecina saistītās personas atbilstību no nolikuma izrietošajai kvalifikācijas prasībai;
ja saistītā persona nav reģistrēta Latvijas Republikā, saistītās personas reģistrācijas apliecības kopiju, citu dokumentu vai informāciju, kas apliecina saistītās personas reģistrāciju ārvalstī atbilstoši tās valsts normatīvo aktu prasībām (piemēram, ārvalsts kompetentās institūcijas tīmekļvietnes adresi, kurā pasūtītājs bez papildu maksas var pārliecināties par pretendenta reģistrācijas faktu).
[bookmark: _Hlk127879225][bookmark: _Ref535326885]Ja pretendents, personālsabiedrības biedrs, ja pretendents ir personālsabiedrība, pretendenta norādītā saistītā persona vai apakšuzņēmējs nav reģistrēts Latvijas Republikā, Latvijas Bankas iepirkuma komisija (turpmāk – Komisija) ir tiesīga pieprasīt pretendentam, kuram atbilstoši nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, 10 (desmit) darbdienu laikā iesniegt izziņas, ko izsniegusi pretendenta vai attiecīgās iepriekš minētās personas reģistrācijas vai pastāvīgās dzīvesvietas valsts kompetenta institūcija vai citus dokumentus, kas apliecina, ka uz pretendentu, personālsabiedrības biedru, ja pretendents ir personālsabiedrība, pretendenta norādīto saistīto personu vai apakšuzņēmēju, kā arī attiecībā uz minēto personu valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, un kura pastāvīgi dzīvo ārvalstī, nav attiecināmi Publisko iepirkumu likuma 42. panta otrajā daļā minētie atbilstošie izslēgšanas iemesli.
Nolikuma 7.4. punktā minētajām izziņām vai citiem apliecinošiem dokumentiem jābūt izsniegtiem ne agrāk kā 6 (sešus) mēnešus pirms to iesniegšanas dienas, ja izziņas izdevējs nav norādījis īsāku tās derīguma termiņu.
Komisija ir tiesīga pieprasīt ārvalstī reģistrētam pretendentam, kuram atbilstoši nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, 10 (desmit) darbdienu laikā iesniegt attiecīgās ārvalsts kompetentās institūcijas izziņu, kurā norādītas Starptautisko un Latvijas Republikas nacionālo sankciju likuma 11.1 panta pirmajā daļā paredzētajai pārbaudei nepieciešamās ziņas par pretendentu. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
[bookmark: _Hlk127879321]Komisija ir tiesīga pieprasīt pretendentam, kuram atbilstoši nolikumā noteiktajām prasībām un izraudzītajam piedāvājuma izvēles kritērijam būtu piešķiramas iepirkuma līguma slēgšanas tiesības, 10 (desmit) darbdienu laikā iesniegt informāciju, kas nepieciešama, lai Komisija pārbaudītu, vai nav iestājies tiesību aktos noteikts gadījums[footnoteRef:2], kad starptautisko vai nacionālo sankciju vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktu sankciju dēļ tiks kavēta līguma izpilde vai piemērojams aizliegums piešķirt līguma slēgšanas tiesības. Ja pretendenta sniegtā informācija ir neskaidra vai nepilnīga, Komisijai ir tiesības tās noteiktajā termiņā pieprasīt pretendentam izskaidrot vai papildināt minēto informāciju vai iesniegt trūkstošos dokumentus. [2:  Piemēram, Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktais gadījums.] 

PRETENDENTU KVALIFIKĀCIJAS PĀRBAUDE, PIEDĀVĀJUMU VĒRTĒŠANA UN IZVĒLE 
Pretendentu kvalifikācijas pārbaudi un piedāvājuma atbilstības pārbaudi un izvēli Komisija veic slēgtās sēdēs, vērtējot katra pretendenta kvalifikāciju un piedāvājumu atsevišķi, saskaņā ar Publisko iepirkumu likumu, iepirkuma procedūras dokumentiem, kā arī citiem normatīvajiem aktiem.
Komisija izslēdz pretendentu no turpmākās dalības iepirkuma procedūrā, kā arī noraida pretendentu un neizskata tā piedāvājumu šādos gadījumos: 
pretendents nav reģistrēts atbilstoši normatīvo aktu prasībām;
[bookmark: _Hlk150514559] uz pretendentu, tā saistīto personu vai personālsabiedrības biedru, ja pretendents ir personālsabiedrība, vai pretendenta norādīto apakšuzņēmēju ir attiecināms kāds no Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. vai 14. punktā minētajiem izslēgšanas iemesliem;
[bookmark: _Hlk150514793]uz pretendenta, tā saistītās personas vai personālsabiedrības biedra, ja pretendents ir personālsabiedrība un pretendenta norādītā apakšuzņēmēja valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, attiecināms kāds no Publisko iepirkumu likuma 42. panta otrās daļas 1. punktā minētajiem izslēgšanas iemesliem;
attiecībā uz pretendentu, kuram būtu piešķiramas iepirkuma līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi, kuri kavēs konkrētā līguma izpildi vai iestājies tiesību aktos noteikts gadījums[footnoteRef:3], kad starptautisko vai nacionālo sankciju vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktu sankciju dēļ piemērojams aizliegums piešķirt līguma slēgšanas tiesības; [3:  Piemēram, Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktais gadījums.] 

pretendents nav iesniedzis Komisijas pieprasītās nolikuma 7.4., 7.6. vai 7.7. punktā minētās izziņas vai dokumentus nolikumā noteiktajā termiņā;
pretendents nav iesniedzis informāciju atbilstoši nolikuma 7.1.4. – 7.1.5. punktā norādītajam vai iesniegtās informācijas saturs neatbilst izvirzītajām prasībām, kā rezultātā Komisija nevar pārliecināties par pretendenta atbilstību kvalifikācijas prasībām;
citā Publisko iepirkumu likumā noteiktā gadījumā.
Ja pretendents ir personu apvienība vai personālsabiedrība, tad:
pretendentu izslēgšanas noteikumi, kas izriet no nolikuma 8.2.1.– 8.2.4. punkta, nedrīkst attiekties uz nevienu  personu apvienības dalībnieku (personālsabiedrības biedru);
pretendentu kvalifikācijas prasībai, kura izriet no nolikuma 7.1.4. un 7.1.5. punkta, ir jāatbilst vismaz 1 (vienam) personu apvienības dalībniekam (personālsabiedrības biedram);
personu apvienībai, attiecībā uz kuru pieņemts lēmums slēgt iepirkuma līgum, pēc savas izvēles jāizveidojas atbilstoši noteiktam juridiskam statusam (piemēram, jānodibina pilnsabiedrība), jānoslēdz sabiedrības līgums atbilstoši Civillikuma 2241.–2280. pantam, vienojoties par personu apvienības dalībnieku atbildības sadalījumu, vai jāuzņemas solidāra atbildība par iepirkuma līguma saistību izpildi, ar attiecīgiem noteikumiem papildinot nolikuma 2. pielikumā iekļauto līguma projektu.
Komisija noraida (neizskata) pretendenta piedāvājumu un izslēdz pretendentu no turpmākās dalības konkursā, ja piedāvājums neatbilst nolikumā noteiktajām prasībām.
Komisija pieņem lēmumu slēgt iepirkuma līgumu ar pretendentu, kura kvalifikācija un piedāvājums atbilst nolikumā noteiktajām prasībām un kura piedāvājums ir saimnieciski visizdevīgākais. Par saimnieciski visizdevīgāko atzīst piedāvājumu, kurš iegūst vislielāko kopējo punktu skaitu (maksimālais punktu skaits – 100).
Saimnieciski visizdevīgāko piedāvājumu Komisija, savstarpēji salīdzinot un ar punktu skaitu novērtējot tikai nolikuma prasībām atbilstošos piedāvājumus, nosaka saskaņā ar šādiem nosacījumiem un kritērijiem:
8.6.1. saimnieciski visizdevīgākā piedāvājuma noteikšanai tiek savstarpēji salīdzināti un ar punktu skaitu novērtēti tikai nolikuma prasībām atbilstoši piedāvājumi;
8.6.2. maksimālais iespējamais piedāvājuma kopējais punktu skaits – 100 (viens simts);
8.6.3. pretendenta piedāvājuma novērtējums punktos saimnieciski visizdevīgākā piedāvājuma noteikšanas aprēķinos tiks apaļots līdz 2 (divām) decimālzīmēm aiz veselā skaitļa;
8.6.4. saimnieciski visizdevīgākā piedāvājuma noteikšanai izmanto šādus vērtēšanas kritērijus ar šādu maksimāli iegūstamo punktu skaitu:
1. tabula
	Nr.
p.k.
	Vērtēšanas kritēriji un to piemērošanas kārtība
	Maksimālais punktu skaits

	1.
	Finanšu piedāvājuma novērtējums
	

	1.1.
	Piedāvājuma kopējā cena (EUR bez PVN)
Pretendenta iegūto punktu skaitu aprēķina pēc šādas formulas:
P = Cl/Cv *96,
kur:
P – vērtējamā piedāvājuma iegūtais punktu skaits kritērijā,
Cl – lētākā piedāvājuma kopējā cena,
Cv – vērtējamā piedāvājuma kopējā cena
	96

	2.
	Zaļā iepirkuma kritēriji
	

	2.1.
	Transportlīdzekļi līguma saistību izpildē
	1

	
	Ja pretendents līguma izpildē apņemas nodrošināta iekārtu un kafijas piegādi, kā arī iekārtu uzturēšanas darbu izpildi  ar elektroautomobiļiem vai transportlīdzekļiem, kuri atbilst vismaz EURO 5 vai V atgāzu emisijas standartiem, pretendentam tiek piešķirts 1 punkts.
(Vērtēšanā tiks izmantota pretendenta piedāvājumā norādītā informācija par pretendenta atbilstību šim nolikumā paredzētajam piedāvājuma vērtēšanas zaļā iepirkuma kritērijam.)
	

	2.2.
	ISO 14001 vai ekvivalents sertifikāts
	1

	
	Ja pretendents ir ieviesis starptautiskajiem vai nacionālajiem standartiem atbilstošu vides pārvaldības sistēmu (piemēram, spēkā esošs ISO 14001 sertifikāts vai ekvivalents), kopija vai līdzvērtīgs novērtējums par pretendenta darbības atbilstību vides aizsardzības prasībām, kura atbilstību starptautiskajiem vai nacionālajiem standartiem apliecina starptautiskas sertifikācijas organizācijas atzinums, pretendentam tiek piešķirts 1 punkts.
(Vērtēšanā tiks izmantota pretendenta piedāvājumā norādītā informācija par pretendenta atbilstību šim nolikumā paredzētajam piedāvājuma vērtēšanas zaļā iepirkuma kritērijam.)
	

	2.3.
	Rainforest Alliance sertifikāts (vai ekvivalents)
	2

	
	Pretendents saņem 0.5 punktus par katru piedāvājumā iekļauto kafijas pupiņu šķirni, kurai piešķirts Rainforest Alliance sertifikāts (vai ekvivalents) un kura atbilstību apliecina atbilstošs starptautiskas sertifikācijas organizācijas atzinums. Maksimālais punktu skaits – 2 punkti.
(Vērtēšanā tiks izmantota pretendenta piedāvājumā norādītā informācija par pretendenta atbilstību šim nolikumā paredzētajam piedāvājuma vērtēšanas zaļā iepirkuma kritērijam).
	

	
	Pavisam kopā:
	100


Ja Komisija konstatē, ka atbilstoši nolikuma 8.6. punktā noteiktajam piedāvājumu izvērtēšanas kritērijam divu vai vairāku piedāvājumu novērtējums ir vienāds, tad līguma slēgšanas tiesības piešķir pretendentam, kura piedāvājuma kopējā cena ir zemākā. 
Ja par uzvarētāju iepirkumā atzītais pretendents neparaksta līgumu 10 (desmit) darbdienu laikā pēc pasūtītāja sagatavotā līguma projekta iesniegšanas pretendentam vai neizpilda nolikuma 8.3.3. punkta prasības, Komisija pieņem lēmumu slēgt līgumu ar nākamo pretendentu, kura kvalifikācija un piedāvājums atbilst visām nolikumā noteiktajām prasībām, un kura piedāvājums iepirkumam ir nākamais saimnieciski visizdevīgākais, vai pārtraukt iepirkumu, neizvēloties nevienu piedāvājumu.
KOMISIJAS TIESĪBAS UN PIENĀKUMI
Pieņemt lēmumu slēgt iepirkuma līgumu, izbeigt vai pārtraukt iepirkuma procedūru.
Izdarīt grozījumus iepirkuma procedūras dokumentos.
Nepieciešamības gadījumā pieaicināt ekspertus.
Pieprasīt, lai pretendents precizē informāciju par savu piedāvājumu, ja tas nepieciešams pretendenta kvalifikācijas pārbaudei, kā arī piedāvājumu vērtēšanai un salīdzināšanai.
Paziņot visiem pretendentiem par iepirkuma līguma slēgšanu vai iepirkuma procedūras izbeigšanu vai pārtraukšanu 3 (triju) darbdienu laikā pēc lēmuma pieņemšanas. 
Pēc ieinteresētā piegādātāja pieprasījuma sniegt papildu informāciju par nolikumu.
Komisija ir tiesīga prasīt, lai pretendents – personu apvienība, attiecībā uz kuru pieņemts lēmums slēgt līgumu, – pēc savas izvēles izveidojas atbilstoši noteiktam juridiskam statusam (piemēram, pilnsabiedrībai), noslēdz sabiedrības līgumu atbilstoši Civillikuma 
2241.–2280. pantam, vienojoties par apvienības dalībnieku atbildības sadalījumu, vai attiecīgās personu apvienības dalībnieki uzņemas solidāru atbildību par iepirkuma līguma saistību izpildi, ar attiecīgiem noteikumiem papildinot nolikuma 2. pielikumā iekļauto līguma projektu, ja Komisijas ieskatā tas būs nepieciešams iepirkuma līguma noteikumu sekmīgai izpildei.
PRETENDENTA TIESĪBAS UN PIENĀKUMI
Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Piedāvājuma grozījums vai atsaukums ir iesniedzams tikai elektroniski, izmantojot e-konkursu sistēmu.
Ieinteresētais piegādātājs ir tiesīgs pieprasīt papildu informāciju par nolikumu, ja pieprasījums Komisijai iesniegts laikus, ņemot vērā, ka Komisija nav tiesīga sniegt papildu informāciju vēlāk nekā 6 (sešas) kalendārās dienas pirms piedāvājumu iesniegšanas termiņa beigām (adrese: Latvijas Bankas iepirkuma komisijai, K. Valdemāra ielā 2A, Rīgā, LV-1050; e-pasta adrese: konkursi@bank.lv), pieprasījumā norādot iepirkuma numuru un konkursa nosaukumu. Pēc reģistrēšanās EIS piegādātāja statusā ieinteresētais piegādātājs var pieprasīt papildu informāciju par nolikumu, arī izmantojot e-konkursu sistēmas piedāvātās iespējas.
Ja ar pretendentu, kurš konkrētā līguma izpildei balstās uz saistītās personas iespējām, lai pierādītu atbilstību no nolikuma 7.1.5. punkta izrietošajai pretendentu kvalifikācijas prasībai, tiks nolemts slēgt iepirkuma līgumu, tad saistītajai personai būs kopā ar pretendentu jāuzņemas solidāra atbildība par iepirkuma līguma saistību izpildi.
ATKĀRTOTA LĪGUMA SLĒGŠANAS TIESĪBU PIEŠĶIRŠANAS NOSACĪJUMI UN SARUNU PROCEDŪRAS NORISE
Pasūtītājam ir tiesības (nevis pienākums) izmantot šajā nolikumā paredzēto iespēju rīkot sarunu procedūru par atkārtota līguma noslēgšanu.
Dalībai sarunu procedūrā par atkārtota līguma noslēgšanu uzaicināms pretendents, ar kuru šā konkursa rezultātā noslēgts sākotnējais līgums.  Pirms atkārtota līguma slēgšanas tiesību piešķiršanas Komisija pārliecināsies par to, vai:
pretendents atbilst šā konkursa nolikumā noteiktajām kvalifikācijas prasībām;
uz pretendentu nav attiecināmi Publisko iepirkumu likuma 42. panta otrās daļas daļas 1., 2., 3., 4., 5., 6., 7., 10., 11., 12., 13. vai 14. punktā minētie izslēgšanas iemesli (atbilstoši likuma redakcijai, kas bijas psēkā uz iepirkuma izsludināšanas brīdi) vai Starptautisko un Latvijas Republikas nacionālo sankciju likumā noteiktie pretendentu izslēgšanas gadījumi (vai citi sarunu procedūras rīkošanas laikā spēkā esošajos normatīvajos aktos noteiktie pretendentu izslēgšanas gadījumi) un vai nav iestājies tiesību aktos noteikts gadījums, kad starptautisko vai nacionālo sankciju vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktu sankciju dēļ piemērojams aizliegums piešķirt līguma slēgšanas tiesības;
Publisko iepirkumu likuma 42. panta otrās daļas daļas 1., 2., 3., 4., 5., 6., 7., 10., 11., 12., 13. vai 14. punktā minētie izslēgšanas iemesli (atbilstoši likuma redakcijai, kas bijas psēkā uz iepirkuma izsludināšanas brīdi) nav attiecināmi uz Publisko iepirkumu likuma 42. panta trešās daļas 1., 2. un 3. punktā minētajām personām;
pretendenta iesniegtais piedāvājums Komisijas ieskatā ir atzīstams par saimnieciski izdevīgu.
Pēc pretendenta piedāvājuma saņemšanas Komisija ir tiesīga nepieciešamības gadījumā uzaicināt pretendentu uz sarunām. Sarunas ar pretendentu notiek Komisijas noteiktajā laikā, vietā un veidā.
Sarunu laikā tiek apspriests pretendenta iesniegtais piedāvājums, lai saskaņotu to ar prasībām, kas minētas iepirkuma procedūras dokumentos. 
Sarunu laikā pretendentam ir pienākums sniegt atbildes uz Komisijas un tās pieaicināto ekspertu uzdotajiem jautājumiem. Sarunu laikā Komisija un pretendents var vienoties par precizējošām izmaiņām pretendenta piedāvājumā. Pretendentam piedāvājums ir jāprecizē un jāiesniedz Komisijas noteiktajā laikā. 
Ja atkārtota līguma slēgšanas tiesības ieguvušais pretendents neparaksta līgumu 10 (desmit) darbdienu laikā pēc pasūtītāja sagatavotā līguma projekta iesniegšanas pretendentam, Komisija ir tiesīga lemt par sarunu procedūras pārtraukšanu.
CITI NOTEIKUMI 
Atbilstoši Publisko iepirkumu likuma 60. panta desmitajai daļai šīs iepirkuma procedūras rezultātā noslēgtā līguma, t.sk. tā grozījumu (ja tādi būs) un to pamatojuma, teksts tiks publicēts Valsts digitālās attīstības aģentūras uzturētajā tīmekļvietnē www.eis.gov.lv. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. nolikumā iekļautā informācija.
Pretendenta iesniegts konkursa piedāvājums ir pierādījums, ka pretendents:
ir iepazinies ar nolikumu;
ir sapratis un pieņēmis konkursa noteikumus, un tie nenostāda pretendentu neizdevīgā stāvoklī attiecībā pret pārējiem pretendentiem.
Par piedāvājuma izstrādāšanu un iesniegšanu atlīdzība nav paredzēta.
Kontaktpersona Latvijas Bankā – Ēku infrastruktūras pārvaldes Tehniskās daļas galvenais ēku administrators Einārs Cišs (tālr. 67022550, e-pasta adrese: konkursi@bank.lv).
Pamatojoties uz Eiropas Parlamenta un Padomes 2016. gada 27. aprīļa Regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), iepirkuma piedāvājumā iesniegtajos dokumentos norādītie fizisko personu dati tiks apstrādāti, lai nodrošinātu iepirkuma norisi, pretendentu piedāvājumu izvērtēšanu, iepirkuma līguma noslēgšanu un izpildi atbilstoši publisko iepirkumu jomu reglamentējošiem un citiem normatīvajiem aktiem. Personas datu apstrādes pārzinis ir Latvijas Banka, datu aizsardzības speciālista kontaktinformācija: datuaizsardziba@bank.lv, vairāk informācijas https://www.bank.lv/
par-mums/noderigi/personas-datu-apstrade.
Visi strīdi un domstarpības starp pasūtītāju un pretendentiem tiks risināti sarunu ceļā. Ja sarunu rezultātā puses nespēs vienoties, strīdus izskatīs Latvijas Republikas normatīvajos aktos noteiktajā kārtībā.
Nolikums ir sagatavots uz 24 (divdesmit četrām) lapām, t.sk. tā 1. pielikums uz 3 (trīs) lapām, 2. pielikums uz 8 (astoņām) un 3. pielikums uz 4 (četrām) lapām.
* * *
 

1. pielikums
iepirkuma LB/2026/33 nolikumam 

TEHNISKĀ SPECIFIKĀCIJA
(aktualizācijas datums – 2026. gada 10. jūlijs)
[bookmark: _Hlk192848548]
1. KAFIJA
1.1. Dažāda grauzdējuma (no vidēji gaiša līdz vidēji tumšam) pupiņu kafija; 
1.2. Kafijas šķirņu skaits (visas par vienu cenu) – ne mazāk par 4 (četrām) kafijas šķirnēm;
1.3. Piegādājamo kafijas šķirņu veidi (kafijas sastāvs):
1.3.1. trīs kafijas šķirnes, no kurām – divas kafijas šķirnes – ne mazāk kā 80% Arabica un viena – 60-80% Arabica;
1.3.2. viena kafijas šķirne – 100% Arabica.

[bookmark: _Hlk192848518]2. KAFIJAS AUTOMĀTI

2.1. Piegādājamajiem kafijas automātiem piegādes dienā jābūt jauniem vai ne vairāk kā 2 (divus) gadus lietotiem, pilnā darba kārtībā un bez vizuāliem defektiem. Pretendentam piedāvājumā jāiesniedz informācija vai dokumenti, kas apliecina kafijas automātu ražošanas laiku vai lietošanas sākuma laiku, piemēram, ražotāja vai piegādātāja apliecinājums, iekārtas tehniskie dati, iekārtas marķējums, iekārtas rādījums vai cita līdzvērtīga informācija.
Piedāvājumā jāiekļauj viena ražotāja divu veidu kafijas automāti. Katra piedāvātā veida ietvaros kafijas automātiem jābūt viena modeļa.
Piedāvāto kafijas automātu izcelsmes valsts nedrīkst būt Krievijas Federācija vai Baltkrievijas Republika.
[bookmark: _Hlk124254543][bookmark: _Hlk124407948]2.2. Kafijas automāta veida Nr. 1 tehniskie parametri:
2.2.1. iekārta paredzēta dzērienu pagatavošanai no pupiņu kafijas un svaiga piena; 
2.2.2. pagatavojamo produktu veidi – vismaz melna kafija, Espresso, kafija ar pienu, Cappuccino un Cafe Latte;
2.2.3. ūdens tvertnes tilpums vai ūdens padeve – ne mazāks par 4 l (četri litri) vai pieslēgums pilsētas ūdensvadam;
2.2.4. kafijas pupiņu tvertnes tilpums – ne mazāks par 500 g;
2.2.5. izlietotās kafijas tvertnes tilpums – ne mazāk par 40 porcijām;
2.2.6. notekūdeņu savācējtrauka tilpums – ne mazāks par 1 l (viens litrs);
2.2.7. regulējama kafijas pupiņu maluma pakāpe – ne mazāk par 5 pozīcijām;
2.2.8. ūdens temperatūras uzstādījumi – ne mazāk par 3 režīmiem;	
2.2.9. maināms pagatavojamās kafijas stiprums;
2.2.10. enerģijas taupīšanas režīms;
2.2.11. automātisks atkaļķošanas brīdinājums;
2.2.12. vadības displejs.

2.3. Kafijas automāta veida Nr. 2 tehniskie parametri:
2.3.1. iekārta paredzēta dzērienu pagatavošanai no pupiņu kafijas un svaiga piena;
2.3.2. pagatavojamo produktu veidi – vismaz melna kafija, Espresso, kafija ar pienu, Cappuccino un Cafe Latte; 
2.3.3. ūdens tvertnes tilpums un ūdens padeve – ne mazāk par 5 l (pieci litri) tvertne un iespēja pieslēgt iekārtu pilsētas ūdensvadam un kanalizācijai; 
2.3.4. kafijas pupiņu tvertnes tilpums – ne mazāks par 1000 g; 
2.3.5. izlietotās kafijas tvertnes tilpums – ne mazāk par 40 porcijām; 
2.3.6. notekūdeņu savācējtrauka tilpums – ne mazāks par 1 l (viens litrs) un pieslēgums kanalizācijai; 
2.3.7. regulējama kafijas pupiņu maluma pakāpe – ne mazāk par 5 pozīcijām;
2.3.8. ūdens temperatūras uzstādījumi – ne mazāk par 3 režīmiem; 
2.3.9. tasīšu augstuma regulēšana – ne mazāk par 11 cm;
2.3.10. maināms pagatavojamās kafijas stiprums; 
2.3.11. enerģijas taupīšanas režīms; 
2.3.12. automātisks atkaļķošanas brīdinājums, automātiska skalošanas funkcija;
2.3.13. vadības displejs dzērienu izvēlei.
2.4. Izpildītājs līguma darbības laikā nodrošina:
2.4.1. kafijas automātu remontu – 24 h laikā pēc izsaukuma saņemšanas (izņemot brīvdienas un svētku dienas);
2.4.2. kafijas automātu tīrīšanai un atkaļķošanai nepieciešamo materiālu piegādi (iekļauta nomas maksā) –  48 h laikā pēc pieteikuma saņemšanas (izņemot brīvdienas un svētku dienas).
3. PIENA DZESĒTĀJI
3.1. Piegādājamiem piena dzesētājiem piegādes dienā jābūt jauniem vai ne vairāk kā 2 (divus) gadus lietotiem, pilnā darba kārtībā un bez vizuāliem defektiem. Pretendentam piedāvājumā jāiesniedz informācija vai dokumenti, kas apliecina piena dzesētāju ražošanas laiku vai lietošanas sākuma laiku, piemēram, ražotāja vai piegādātāja apliecinājums, iekārtas tehniskie dati, iekārtas marķējums, iekārtas rādījums vai cita līdzvērtīga informācija. Piedāvājumā jāiekļauj viena ražotāja un viena modeļa piena dzesētāji. To izcelsmes valsts nedrīkst būt Krievija vai Baltkrievija.
3.2. Atdzesēšanas temperatūra – līdz + 4 °C;
3.3. Savietojami/izmantojami ar nomā piedāvātajiem kafijas automātiem.
3.4. Tilpums – ne mazāk par 1 litru.
3.5. Izpildītājs līguma darbības laikā nodrošina piena dzesētāju remontu vai tā  aizstāšanu – 24 h laikā pēc izsaukuma saņemšanas (izņemot brīvdienas un svētku dienas).

4. PRODUKTU DAUDZUMS, IEKĀRTU PIEGĀDE, UZSTĀDĪŠANA UN APKOPE
4.1. Aptuvenais kafijas pupiņu gada patēriņš – 1800 kg. Līguma darbības laikā kafijas pupiņu pasūtījuma apjoma atbilstība norādītajam apjomam netiek garantēta un var atšķirties.
[bookmark: _Hlk124167022]4.2. Iekārtas (iznomātos kafijas automātus un piena dzesētājus) piegādā, uzstāda un pieslēdz pie ūdensvada izvada un kanalizācijas šādās norādītajās adresēs un ēkas stāvos:
1. tabula
	Nr.
	Adrese un ēkas stāvs
	Nodrošināmās iekārtas veids

	
	K. Valdemāra ielā 2A, Rīgā
	

	1
	Pagrabs
	Kafijas automāts Nr. 2 + piena dzesētājs

	2
	1
	Kafijas automāts Nr. 2 + piena dzesētājs

	3
	1
	Kafijas automāts Nr. 1 + piena dzesētājs

	4
	1
	Kafijas automāts Nr. 2 + piena dzesētājs

	5
	1
	Kafijas automāts Nr. 2 + piena dzesētājs

	6
	2
	Kafijas automāts Nr. 2 + piena dzesētājs

	7
	2
	Kafijas automāts Nr. 2 + piena dzesētājs

	8
	2
	Kafijas automāts Nr. 2 + piena dzesētājs

	9
	2
	Kafijas automāts Nr. 1 + piena dzesētājs

	10
	3
	Kafijas automāts Nr. 2 + piena dzesētājs

	11
	3
	Kafijas automāts Nr. 1 + piena dzesētājs

	12
	3
	Kafijas automāts Nr. 2 + piena dzesētājs

	13
	4
	Kafijas automāts Nr. 2 + piena dzesētājs

	14
	4
	Kafijas automāts Nr. 1 + piena dzesētājs

	
	Bezdelīgu ielā 3, Rīgā
	

	15
	1
	Kafijas automāts Nr. 2 + piena dzesētājs

	16
	2
	Kafijas automāts Nr. 2 + piena dzesētājs

	17
	2
	Kafijas automāts Nr. 1


4.3. Izpildītājs nodrošina un piegādā iekārtu ikdienas un regulārās tīrīšanas un atkaļķošanas līdzekļus saskaņā ar iekārtu ražotāja rekomendējamo tīrīšanas un atkaļķošanas biežumu (līdzekļu cena iekļauta nomas maksā), kā arī nodrošina pasūtītāja darbinieku, kas veiks iekārtu ikdienas uzturēšanu, apmācību.
4.4. Iekārtu apkopi (darbības pārbaudi, tīrīšanu, regulēšanu u.c.) veic pēc nepieciešamības, bet ne retāk kā vienu reizi ceturksnī.


2. pielikums
iepirkuma LB/2026/33 nolikumam 

Rīgā, DATUMS SKATĀMS DOKUMENTA PARAKSTA LAIKA ZĪMOGĀ	      Projekts
 
LĪGUMS
Nr. LB-07/2026/

[bookmark: _Hlk192858262]Par kafijas automātu un piena dzesētāju nomu, uzturēšanu un kafijas pupiņu piegādi
(iepirkums LB/2026/33)
 
Latvijas Banka (turpmāk – PASŪTĪTĀJS) tās _____________ (pārstāvja amats, vārds, uzvārds) personā, kas rīkojas saskaņā ar ___________ (pārstāvības tiesību pamats), no vienas puses, un _______________ (komersanta nosaukums) (turpmāk – IZPILDĪTĀJS) tās _____________ (pārstāvja amats, vārds, uzvārds) personā, kas rīkojas saskaņā ar _____________ (pārstāvības tiesību pamats), no otras puses (abi kopā turpmāk – PUSES, katrs atsevišķi turpmāk arī – PUSE), noslēdz šādu līgumu (turpmāk – līgums).
1. LĪGUMA PRIEKŠMETS
1.1. PASŪTĪTĀJS uzdod un IZPILDĪTĀJS apņemas veikt kafijas pupiņu (turpmāk – prece) piegādi, iznomāt PASŪTĪTĀJAM 12 (divpadsmit) kafijas automātus _______________(iekārtas nosaukums), 5 (piecus) kafijas automātus _____________ (iekārtas nosaukums) un 16 (sešpadsmit) piena dzesētājus ______________ (iekārtas nosaukums) (turpmāk – iekārtas), nodrošinot to ikdienas uzturēšanai (tīrīšanai, atkaļķošanai u.c.) nepieciešamos līdzekļus (turpmāk – uzturēšanas līdzekļi), kā arī veikt iznomāto iekārtu apkopi un remontu PASŪTĪTĀJA ēkās K.  Valdemāra ielā 2A, Rīgā, un Bezdelīgu ielā 3, Rīgā (turpmāk – objekti), saskaņā ar iepirkuma LB/2026/33 nolikumu, tehnisko specifikāciju (līguma 1. pielikums) un IZPILDĪTĀJA iesniegto finanšu piedāvājumu iepirkumam LB/2026/33 (līguma 2. pielikums).
2. LĪGUMA TERMIŅŠ
2.1. IZPILDĪTĀJS nodrošina līgumā paredzētās preces piegādi, iekārtu nomu, to uzturēšanai nepieciešamo uzturēšanas līdzekļu piegādi, kā arī nodrošina iekārtu apkopi un remontu 2 (divus) gadus, sākot no līguma spēkā stāšanās dienas līdz iestājas kāds no minētajiem nosacījumiem (atkarībā no tā, kurš no nosacījumiem iestāsies pirmais):
2.1.1. aprit 2 (divi) gadi no līguma spēkā stāšanās dienas;
2.1.2. kopējā līguma summa par iekārtu nomu un uzturlīdzekļiem,  pasūtītās preces piegādi, iznomāto iekārtu apkopi un remontu sasniedz 139 999,00 EUR (viens simts trīsdesmit deviņi tūkstoši deviņi simti deviņdesmit deviņi euro) bez pievienotās vērtības nodokļa.
2.2. Līgums stājas spēkā tā abpusējas parakstīšanas brīdī un ir spēkā līdz uzņemto saistību pilnīgai izpildei.
3. LĪGUMA IZPILDES VISPĀRĒJĀ KĀRTĪBA
3.1. IZPILDĪTĀJS objektā nedrīkst iesaistīt līguma izpildē krimināli sodītu personu, t.sk. personu, kurai sodāmība ir noņemta vai dzēsta.
3.2. IZPILDĪTĀJS vismaz 3 (trīs) darbdienas pirms plānotās līguma izpildes objektā rakstiski paziņo PASŪTĪTĀJAM katras fiziskās personas, kas pildīs līgumu objektā, vārdu, uzvārdu un personas kodu, kā arī izmantojamā transportlīdzekļa valsts reģistrācijas numuru.
3.3. PASŪTĪTĀJAM ir tiesības pēc saviem ieskatiem aizliegt IZPILDĪTĀJA norādītajai fiziskajai personai pildīt līgumu objektā, rakstiski paziņojot par to IZPILDĪTĀJAM.
3.4. Ja PASŪTĪTĀJS aizliedz IZPILDĪTĀJA norādītajai fiziskajai personai pildīt līgumu objektā, IZPILDĪTĀJS aizstāj šo fizisko personu ar citu fizisko personu, paziņojot par to PASŪTĪTĀJAM līguma 3.2. punktā noteiktajā kārtībā. Ja IZPILDĪTĀJS nevar aizstāt fizisko personu vai ja tās aizstāšana radītu IZPILDĪTĀJAM nesamērīgi lielus izdevumus, IZPILDĪTĀJS nekavējoties iesniedz PASŪTĪTĀJAM motivētu paskaidrojumu un PUSES vienojas par kārtību, kādā šī fiziskā persona var pildīt līgumu objektā.
3.5. Ja IZPILDĪTĀJS pārkāpj līguma 3.1. vai 3.2. punkta noteikumus vai kārtību, kādā saskaņā ar līguma 3.4. punktu fiziskā persona var pildīt līgumu objektā, PASŪTĪTĀJAM ir tiesības fizisko personu objektā neielaist vai no tā izraidīt.
3.6. IZPILDĪTĀJS līdz līguma izpildes uzsākšanai objektā rakstiski paziņo PASŪTĪTĀJAM IZPILDĪTĀJA darbinieka, kurš IZPILDĪTĀJA vārdā uzraudzīs līguma izpildi, amatu, vārdu, uzvārdu un tālruņa numuru. 
3.7. Par līguma 3.2. un 3.6. punktā minēto darbinieku nomaiņu IZPILDĪTĀJS nekavējoties rakstiski paziņo PASŪTĪTĀJAM.
3.8. IZPILDĪTĀJS, pildot līgumu objektā, ievēro PASŪTĪTĀJA iekšējās kārtības un ugunsdrošības noteikumus, kā arī rīkojumus un norādes, kas var tikt veiktas saistībā ar līguma izpildi drošības jautājumos. IZPILDĪTĀJS ir atbildīgs par Latvijas Republikā spēkā esošo darba drošības, elektrodrošības, ugunsdrošības un vides aizsardzības normu ievērošanu.
3.9. IZPILDĪTĀJS nodrošina un ir atbildīgs par darba aizsardzību reglamentējošo tiesību aktu ievērošanu objektā. IZPILDĪTĀJS nodrošina līguma izpildē objektā iesaistīto IZPILDĪTĀJA nodarbināto apmācību, t.sk. instruktāžu darba aizsardzības jomā tiesību aktos noteiktajā kārtībā pirms IZPILDĪTĀJA nodarbinātais uzsāk pildīt līgumu objektā un visā laikposmā, kad līgums tiek pildīts. IZPILDĪTĀJA atbildīgā persona par darba aizsardzību objektā ir IZPILDĪTĀJA _____________________ (tālr. _____________, e-pasta adrese: _______________).
3.10. IZPILDĪTĀJS drīkst veikt apakšuzņēmēja, kura sniedzamo pakalpojumu vērtība ir 10 000 EUR (desmit tūkstoši euro) vai lielāka un par kuru IZPILDĪTĀJS sniedzis informāciju PASŪTĪTĀJAM atbilstoši iepirkuma LB/2026/33 nolikuma prasībām, maiņu, kā arī minētajiem kritērijiem atbilstoša apakšuzņēmēja vēlāku iesaistīšanu līguma izpildē tikai ar PASŪTĪTĀJA rakstisku piekrišanu atbilstoši Publisko iepirkumu likuma 62. panta nosacījumiem.
3.11. IZPILDĪTĀJS drīkst veikt saistītās personas, par kuru IZPILDĪTĀJS sniedzis informāciju PASŪTĪTĀJAM atbilstoši iepirkuma LB/2026/33 nolikuma prasībām un uz kuras iespējām IZPILDĪTĀJS ir balstījies no iepirkuma LB/2026/33 nolikuma izrietošās kvalifikācijas prasības izpildei, nomaiņu tikai ar PASŪTĪTĀJA rakstisku piekrišanu atbilstoši Publisko iepirkumu likuma 62. panta nosacījumiem.
4. LĪGUMA IZPILDES KĀRTĪBA 
4.1. IZPILDĪTĀJS nodrošina iekārtu piegādi un uzstādīšanu (t.sk. kafijas automātu pieslēgšanu ēkas ūdensvadam un kanalizācijai, izmantojot savus materiālus) objektā PASŪTĪTĀJA rakstiskajā uzaicinājumā norādītajā termiņā, kas tiks nosūtīts uz IZPILDĪTĀJA e-pasta adresi: _________________ ne vēlāk kā 5 (piecas) darbdienas pirms paredzētās iekārtu piegādes.
4.2. IZPILDĪTĀJS, piegādājot līgumā paredzētās iekārtas, vienlaikus piegādā sākotnējos iekārtu uzturēšanas līdzekļus (ne mazāk kā 1 (viena) mēneša patēriņam, iesniedz instrukciju iekārtu tīrīšanai un atkaļķošanai, uzstāda iekārtas PASŪTĪTĀJAM norādītajā objektā un iesniedz PASŪTĪTĀJM iekārtu nodošanas un pieņemšanas aktu.
4.3. PASŪTĪTĀJS 3 (trīs) darbdienu laikā pēc visu attiecīgajā objektā paredzēto iekārtu un līguma 4.2. punktā paredzēto iekārtu uzturēšanas līdzekļu piegādes, iekārtu dokumentācijas iesniegšanas un iekārtu uzstādīšanas pārbauda iekārtu atbilstību līguma noteikumiem un tās pieņem, parakstot iekārtu nodošanas un pieņemšanas aktu, vai, ja pārbaudes laikā PASŪTĪTĀJS konstatē iekārtas trūkumus, iesniedz IZPILDĪTĀJAM motivētu atteikumu pieņemt iekārtas.
4.4. PASŪTĪTĀJA motivēta atteikuma gadījumā IZPILDĪTĀJS ar saviem spēkiem un par saviem līdzekļiem novērš iekārtas trūkumus un iesniedz PASŪTĪTĀJAM IZPILDĪTĀJA parakstītu iekārtu nodošanas un pieņemšanas aktu. PASŪTĪTĀJS 3 (trīs) darbdienu laikā pēc iekārtu nodošanas un pieņemšanas akta saņemšanas pārbauda iekārtu atbilstību līguma noteikumiem un pieņem iekārtas, parakstot iekārtu nodošanas un pieņemšanas aktu, vai iesniedz IZPILDĪTĀJAM motivētu atteikumu pieņemt iekārtas.
4.5. Iekārtu piegādes diena attiecīgajā objektā ir diena, kad IZPILDĪTĀJS piegādājis PASŪTĪTĀJAM visas attiecīgajā objektā paredzētās iekārtas un līguma 4.2. punktā paredzētos sākotnējos iekārtu uzturēšanas līdzekļus, iesniedzis iekārtu dokumentāciju un uzstādījis iekārtas attiecīgajā objektā, ja PASŪTĪTĀJS pieņēmis iekārtas līguma 4.3. punktā noteiktajā kārtībā. PASŪTĪTĀJA motivēta atteikuma gadījumā iekārtas piegādes diena attiecīgajā objektā ir diena, kad IZPILDĪTĀJS novērsis visus PASŪTĪTĀJA atteikumā minētos trūkumus un iesniedzis PASŪTĪTĀJAM IZPILDĪTĀJA parakstītu iekārtu nodošanas un pieņemšanas aktu, ja PASŪTĪTĀJS pieņēmis iekārtas līguma 4.3. punktā noteiktajā kārtībā.
4.6. IZPILDĪTĀJS nodrošina preces un turpmāko iekārtu uzturēšanas līdzekļu piegādi PASŪTĪTĀJAM 48 (četrdesmit astoņu) stundu laikā pēc PASŪTĪTĀJA rakstiska pieteikuma par preces vai iekārtu uzturēšanas līdzekļu piegādi (turpmāk – pieteikums) saņemšanas.
4.7. IZPILDĪTĀJS piegādā pasūtīto preci un iekārtu uzturēšanas līdzekļus pieteikumā norādītajā apjomā uz pieteikumā norādīto objektu, nodrošinot piegādātās preces vai iekārtu uzturēšanas līdzekļu izkraušanu no sava piegādes transportlīdzekļa un to nogādāšanu līdz PASŪTĪTĀJA norādītajai vietai attiecīgajā objektā.
4.8. Vienlaikus ar preces piegādi IZPILDĪTĀJS iesniedz PASŪTĪTĀJAM IZPILDĪTĀJA parakstītu preces piegādes attaisnojuma dokumentu. PASŪTĪTĀJS paraksta preces piegādes attaisnojuma dokumentu, apliecinot preces saņemšanas faktu.
4.9. PASŪTĪTĀJS 3 (trīs) darbdienu laikā pēc preces saņemšanas pārbauda preces atbilstību līguma noteikumiem un pieņem preci vai, ja precei konstatēti trūkumi, iesniedz IZPILDĪTĀJAM motivētu atteikumu pieņemt preci.
4.10. PASŪTĪTĀJA motivēta atteikuma gadījumā IZPILDĪTĀJS novērš preces trūkumus un iesniedz PASŪTĪTĀJAM IZPILDĪTĀJA parakstītu preces nodošanas un pieņemšanas aktu. PASŪTĪTĀJS 3 (trīs) darbdienu laikā pēc preces nodošanas un pieņemšanas akta saņemšanas pārbauda preces atbilstību līguma noteikumiem un pieņem preci, parakstot preces nodošanas un pieņemšanas aktu, vai, ja precei konstatēti trūkumi, iesniedz IZPILDĪTĀJAM motivētu atteikumu pieņemt preci.
[bookmark: _Hlk14421235]4.11. Preces piegādes diena ir diena, kad IZPILDĪTĀJS piegādājis preci PASŪTĪTĀJAM un iesniedzis PASŪTĪTĀJAM IZPILDĪTĀJA parakstītu preces piegādes dokumentu, ja PASŪTĪTĀJS pieņēmis preci līguma 4.9. punktā noteiktajā kārtībā. PASŪTĪTĀJA motivēta atteikuma gadījumā attiecīgās preces piegādes diena ir diena, kad IZPILDĪTĀJS ir novērsis visus PASŪTĪTĀJA motivētajā atteikumā minētos trūkumus un iesniedzis PASŪTĪTĀJAM IZPILDĪTĀJA parakstītu preces nodošanas un pieņemšanas aktu, ja PASŪTĪTĀJS pieņēmis preci līguma 4.10. punktā noteiktajā kārtībā. 
4.12. IZPILDĪTĀJS par saviem līdzekļiem (izņemot gadījumā, ja iekārtas bojājums radies PASŪTĪTĀJA vainas dēļ) un ar savu darbaspēku nodrošina iekārtu nepārtrauktu darbību un nepieciešamo remontu. 
4.13. Iekārtu bojājuma gadījumā IZPILDĪTĀJS nodrošina tehniskā personāla ierašanos un iekārtu remontdarbu uzsākšanu ne vēlāk kā 12 (divpadsmit) PASŪTĪTĀJA darba stundu laikā pēc PASŪTĪTĀJA izsaukuma saņemšanas, kas nosūtīts uz IZPILDĪTĀJA e-pasta adresi: ___________________. Ja 1 (vienas) darbdienas laikā iekārtu nav iespējams saremontēt, IZPILDĪTĀJS nodrošina bojātās iekārtas aizvietošanu ar darba kārtībā esošu līdzvērtīgu iekārtu nākamās darbdienas laikā pēc izsaukuma saņemšanas.
4.14. IZPILDĪTĀJS veic iekārtu apkopi pēc nepieciešamības, bet ne retāk kā 1 (vienu) reizi gada ceturksnī.
4.15. PASŪTĪTĀJS veic iekārtu ikdienas tīrīšanu no ārpuses, kā arī tīrīšanu un atkaļķošanu saskaņā ar IZPILDĪTĀJA instrukciju/norādījumiem iekārtu lietošanai.
4.16. PASŪTĪTĀJS nodrošina IZPILDĪTĀJA tehniskā personāla piekļuvi iekārtām ar PASŪTĪTĀJU iepriekš saskaņotajā laikā.
4.17. PASŪTĪTĀJS nodrošina, ka tā darbinieki vai citi lietotāji PASŪTĪTĀJA objektos iekārtas lieto saudzīgi un iekārtas tiek aizsargātas no darbībām, kas var nodarīt tām kaitējumu. 
4.18. PASŪTĪTĀJS nav tiesīgs veikt līgumā neparedzētus iekārtu apkalpošanas un remontdarbus, kā arī uzticēt šādu darbu veikšanu trešajai personai. 
4.19. PASŪTĪTĀJS nav tiesīgs izdarīt jebkādas izmaiņas, papildinājumus vai uzlabojumus iekārtās bez IZPILDĪTĀJA iepriekšējas rakstiskas piekrišanas.
4.20. IZPILDĪTĀJS, iepriekš rakstiski saskaņojot ar PASŪTĪTĀJU, ir tiesīgs aizstāt iekārtas ar jaunāka modeļa iekārtām, ar nosacījumu, ka jaunāka modeļa iekārtu funkcionālie un tehniskie parametri nav sliktāki par piegādāto un uzstādīto iekārtu funkcionālajiem un tehniskajiem parametriem.
4.21. PASŪTĪTĀJS ir tiesīgs palielināt vai samazināt iekārtu skaitu (ne vairāk par 3 iekārtām), ne mazāk kā 20 (divdesmit) darbdienas iepriekš nosūtot pieprasījumu IZPILDĪTĀJAM uz e-pasta adresi: _____________ , kurā norādīts iekārtas veids, skaits, uzstādīšanas adrese un datums. Atbilstoši PASŪTĪTĀJA pieprasījumam tiek palielināta vai samazināta maksa par iekārtu nomu, kura tiek aprēķināta saskaņā ar iepirkumam LB/2026/33 iesniegtajā piedāvājumā (līguma 2. pielikums) noteikto vienas iekārtas nomas maksu.
4.22. IZPILDĪTĀJAM ir pienākums, nodrošinot līguma saistību izpildi, ievērot iepirkuma LB/2026/33 nolikumā minētā Zaļā iepirkuma kritērijs – Transportlīdzekļi pakalpojuma izpildē un Rainforest Alliance sertifikāts (vai ekvivalents) ietverto nosacījumu izpildi, ja IZPILDĪTĀJAM šajā kritērijā tika piešķirti punkti saimnieciski izdevīgākā piedāvājuma noteikšanai.
4.23. PASŪTĪTĀJS nav atbildīgs par iekārtas bojājumiem, ja IZPILDĪTĀJS nav nodrošinājis pasūtīto iekārtas uzturēšanas līdzekļu piegādi PASŪTĪTĀJAM līguma 4.6. punktā noteiktajā termiņā.
5. NORĒĶINU KĀRTĪBA
5.1. Maksa par iekārtu nomu ir ___ EUR (_________ euro un___ centi) mēnesī, kas sastāv no atlīdzības par iekārtu nomu ___ EUR (_________ euro un___ centi) mēnesī un pievienotās vērtības nodokļa (21%) ___ EUR (_________ euro un___ centi). Vienas iekārtas nomas un tās uzturēšanas līdzekļu maksas apmērs mēnesī ir norādīts finanšu piedāvājumā (līguma 2. pielikums).
5.2. Maksā par iekārtu nomu mēnesī ir iekļautas visas izmaksas, kas saistītas ar iekārtu piegādi, uzstādīšanu, iekārti nomu, uzturēšanu, apkopi un remontu, tostarp izmaksas par PASŪTĪTĀJA nodrošināšanu ar iekārtu ikdienas uzturēšanai nepieciešamajiem līdzekļiem (tīrīšanas, atkaļķošanas un citiem līdzvērtīgiem līdzekļiem), kā arī šo līdzekļu piegādi, iekārtu tehnisko apkopi ne retāk kā 1 (vienu) reizi kalendāra ceturksnī un remontdarbiem, izņemot gadījumus, kad iekārtas bojājums radies PASŪTĪTĀJA vainas vai iekārtas neatbilstošas lietošanas dēļ. Mēneša maksa par iekārtu nomu ietver arī visus piemērojamos nodokļus, nodevas un citas izmaksas, kas nepieciešamas pilnīgai un pienācīgai pakalpojuma izpildei.
5.3. Maksa par 1 (vienu) preces vienību (viens kilograms kafijas pupiņu) un tās piegādi ir _______ EUR (___________ euro un___ centi), kas sastāv no atlīdzības par 1 (vienu) preces vienību un tās piegādi ___ EUR (_________ euro un___ centi) un pievienotās vērtības nodokļa (21%) ___ EUR (_________ euro un___ centi).
5.4. IZPILDĪTĀJS, līdz katra nākamā mēneša 15. datumam, iesniedz PASŪTĪTĀJAM rēķinu, kurā iekļauj maksu par iepriekšējā kalendārajā mēnesī piegādāto preci, kas aprēķināta, ņemot vērā piegādāto preču daudzumu un līguma 5.3. punktā noteikto maksu par 1 (vienas) preces vienību, kā arī  līguma 5.1. punktā noteikto maksu par iekārtu nomu, to uzturēšanas līdzekļiem un maksu par iekārtu tehnisko apkopi un remontdarbiem.
5.5. PASŪTĪTĀJS samaksā IZPILDĪTĀJAM maksu par iepriekšējā kalendārajā mēnesī piegādāto preci, iekārtu nomu un uzturēšanas līdzekļiem 10 (desmit) darbdienu laikā pēc līguma 5.7. punkta nosacījumiem atbilstoša rēķina saņemšanas.
5.6. Ja PASŪTĪTĀJS, iekārtu bojājuma dēļ, mēnesī nevar lietot kādu no piegādātajām iekārtām vairāk kā 2 (divas) darbdienas pēc kārtas, tad iekārtu mēneša nomas un uzturēšanas līdzekļu maksa attiecīgi tiek samazināta par summu, kas atbilst bojātās iekārtas dienas nomas maksai un dienu skaitam, kad nebija iespējams lietot attiecīgo iekārtu.
[bookmark: _Hlk190268931]5.7. Puses vienojas, ka PASŪTĪTĀJAM iesniedzamos rēķinus IZPILDĪTĀJS sagatavo kā strukturētus elektroniskos rēķinus un nosūta tos PASŪTĪTĀJAM uz oficiālo elektronisko adresi (e-adrese) vai izmantojot PEPPOL tīklu (hppts://peppol.org/; identifikators rēķina iesniegšanai: 9939:LV90000158236).
5.8. IZPILDĪTĀJA iesniegtais strukturētais elektroniskais rēķins uzskatāms par saņemtu nākamajā darbdienā pēc tā nosūtīšanas. PASŪTĪTĀJAM nav pienākums pieņemt un apmaksāt IZPILDĪTĀJA rēķinu, kas nav noformēts un iesniegts kā strukturēts elektronisks rēķins.
6. PUŠU ATBILDĪBA 
6.1. Ja līguma izpildes laikā kādai no PUSĒM tiek nodarīti zaudējumi, vainīgā PUSE sedz otrai PUSEI radītos zaudējumus uz abpusēji parakstīta akta pamata. Domstarpību par nodarīto zaudējumu apmēru gadījumā PUSES pieaicina neatkarīgu ekspertu. Izmaksas, kas saistītas ar eksperta pakalpojumu izmantošanu, sedz PUSE, kura pēc eksperta ieskatiem ir atbildīga par zaudējumu nodarīšanu.
6.2. Par līguma 4.1. punktā noteiktajā kārtībā PASŪTĪTĀJA nosūtītajā uzaicinājumā norādīto iekārtu piegādes un uzstādīšanas termiņa nokavējumu IZPILDĪTĀJS maksā PASŪTĪTĀJAM līgumsodu 5 EUR (pieci euro) apmērā par katru laikā nepiegādāto iekārtu un par katru nokavēto kalendāro dienu, bet kopā ne vairāk kā 10% (desmit procentu) apmērā no kopējās iekārtu nomas un to uzturēšanas līdzekļu gada maksas.
6.3.	Par katru reizi, kad nokavēts līguma 4.6. punktā noteiktais pasūtītās preces piegādes termiņš, IZPILDĪTĀJS maksā PASŪTĪTĀJAM līgumsodu 0,5% (piecas desmitdaļas procenta) apmērā no pasūtītās preces vērtības par katru nokavēto stundu, bet kopā ne vairāk kā 10% (desmit procentu) no pasūtītās preces vērtības.
6.4. Par katru reizi, kad nokavēts līguma 4.13. punktā noteiktais ierašanās vai iekārtas aizvietošanai noteiktais termiņš, IZPILDĪTĀJS maksā PASŪTĪTĀJAM līgumsodu 5 EUR (piecu euro) apmērā par katru iekārtu, kuras bojājumu novēršanu PASŪTĪTĀJS pieteicis un par katru nokavēto kalendāro dienu, bet kopā ne vairāk kā 10% (desmit procentu) apmērā no kopējās iekārtu nomas un to uzturēšanas līdzekļu gada maksas.
[bookmark: _Hlk29221623]6.5. Katru reizi, kad IZPILDĪTĀJS neievēro līguma 4.14. punktā noteikto apkopju veikšanas periodiskumu, IZPILDĪTĀJS maksā PASŪTĪTĀJAM līgumsodu 10% (desmit procentu) apmērā no attiecīgās iekārtas, kam nav veikta tehniskā apkope, nomas un tās uzturēšanas līdzekļu gada maksas. 
6.6. IZPILDĪTĀJAM līgumsods ir jāsamaksā 10 (desmit) darbdienu laikā no PASŪTĪTĀJA rēķina saņemšanas dienas. PASŪTĪTĀJAM ir tiesības vienpusēji ieturēt IZPILDĪTĀJA maksājamo līgumsodu no līgumā noteiktajiem PASŪTĪTĀJA maksājumiem.
6.7. Par līguma 5.5. punktā minētā termiņa nokavējumu PASŪTĪTĀJS maksā IZPILDĪTĀJAM līgumsodu 0.5 % (piecas desmitdaļas procenta) apmērā no kavētā maksājuma summas par katru nokavēto kalendāro dienu, bet kopā ne vairāk kā 
10% (desmit procentu) apmērā no kavētā maksājuma summas. PASŪTĪTĀJS veic līgumsoda samaksu IZPILDĪTĀJAM 10 (desmit) darbdienu laikā no IZPILDĪTĀJA pieprasījuma un atbilstoša rēķina saņemšanas dienas.
6.8. Ja nokavēta kādas līgumā noteiktas saistības izpilde, kuras termiņš skaitāms stundās, līgumsods aprēķināms par periodu, kas sākas nākamajā stundā pēc līgumā noteiktā saistības izpildes termiņa un ietver stundu, kurā saistība izpildīta. Ja nokavēta kādas līgumā noteiktas saistības izpilde, kuras termiņš skaitāms dienās, līgumsods aprēķināms par periodu, kas sākas nākamajā kalendārajā dienā pēc līgumā noteiktā saistības izpildes termiņa un ietver dienu, kurā saistība izpildīta.
7. KONFIDENCIALITĀTE
7.1. PUSE nedrīkst izpaust informāciju par otru PUSI un līgumu, izņemot informāciju, kas ir publiski pieejama, bez otras PUSES rakstiskas atļaujas, izņemot normatīvajos aktos noteiktajos gadījumos.
7.2. Līguma 7.1. punktā noteiktais konfidencialitātes pienākums ir spēkā neierobežotu laiku un paliek spēkā arī tad, ja PUSE vienpusēji atkāpjas no līguma vai ja līgums izbeidzas citādi.
7.3. Konfidenciāla informācija ir PASŪTĪTĀJA ierobežotas pieejamības informācija, t.sk. personas dati un jebkāda mutiska, rakstiska vai jebkādā citā tehniskā veidā fiksēta informācija, kas nav publiski pieejama un kas ir tieši vai netieši saistīta ar PASŪTĪTĀJA darbību.
8. NEPĀRVARAMA VARA
[bookmark: _Hlk193108560]8.1. PUSE nav atbildīga par līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kuri atbilst visām šajā punktā minētajām pazīmēm (turpmāk – nepārvaramas varas apstākļi):
8.1.1. kurus PUSE nevar paredzēt līguma slēgšanas brīdī;
8.1.2. kurus PUSE nevar pārvarēt vai novērst;
8.1.3. kuri nav radušies PUSES, tās padotībā esošas personas vai tās sadarbības partnera darbības vai bezdarbības dēļ;
8.1.4. kuri saistību izpildi ne tikai apgrūtina, bet padara neiespējamu.
8.2. PUSEI ir pienākums veikt visas iespējamās darbības, lai pārvarētu vai novērstu nepārvaramas varas apstākļu ietekmi uz līgumā noteikto saistību izpildi.
8.3. PUSE, kura nevar izpildīt līgumā noteiktās saistības nepārvaramas varas apstākļu dēļ, nekavējoties par to paziņo otrai PUSEI. Pretējā gadījumā PUSEI nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
8.4. Nepārvaramas varas apstākļu gadījumā līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.
8.5. Nepārvaramas varas apstākļu iestāšanās faktu PUSE, kura nevar izpildīt līgumā noteiktās saistības, pierāda ar kompetentas valsts vai pašvaldību institūcijas izdotu dokumentu.
9. VIENPUSĒJA ATKĀPŠANĀS NO LĪGUMA
9.1. PASŪTĪTĀJAM ir tiesības, nemaksājot līgumsodu un neatlīdzinot nekādus zaudējumus, vienpusēji atkāpties no līguma, rakstiski paziņojot par to IZPILDĪTĀJAM, šādos gadījumos:
9.1.1. ja IZPILDĪTĀJS kavē līguma 4.1. punktā noteiktajā kārtībā PASŪTĪTĀJA nosūtītajā uzaicinājumā norādīto iekārtu piegādes un uzstādīšanas termiņu vairāk kā par 10 (desmit) kalendārajām dienām;
9.1.2. ja IZPILDĪTĀJS kavē līguma 4.6. punktā noteikto pasūtītās preces piegādes  termiņu vairāk kā par 10 (desmit) kalendārajām dienām;
9.1.3. ja IZPILDĪTĀJS nokavējis līguma 4.13. punktā noteikto termiņu, kādā personālam jāierodas uz iekārtu remontdarbu uzsākšanu, vai šajā punktā noteikto iekārtas aizvietošanai noteikto termiņu vairāk kā par 5 (piecām) darbdienām  vai atkārtoti neievēro līguma 4.13. punktā noteikto ierašanās vai iekārtas aizvietošanai noteikto termiņu;
9.1.4. ja IZPILDĪTĀJS kavē līguma 4.14. punktā noteikto kādas iekārtas apkopes termiņu vairāk kā par 10 (desmit) kalendārajām dienām, vai IZPILDĪTĀJS atkārtoti neievēro līguma 4.14. punktā noteikto iekārtu apkopju veikšanas periodiskumu;
9.1.5. ja tiesā ierosināts IZPILDĪTĀJA tiesiskās aizsardzības vai maksātnespējas process, apturēta IZPILDĪTĀJA saimnieciskā darbība vai IZPILDĪTĀJS tiek likvidēts;
9.1.6.	līgumu nav iespējams izpildīt tādēļ, ka līguma izpildes laikā attiecībā uz IZPILDĪTĀJU ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.2. Ja PASŪTĪTĀJS vienpusēji atkāpjas no līguma saskaņā ar līguma 9.1.1., 9.1.2., 9.1.3. vai 9.1.4. punktu, IZPILDĪTĀJS maksā PASŪTĪTĀJAM līgumsodu 3 000,00 EUR (trīs tūkstoši euro) apmērā 10 (desmit) darbdienu laikā pēc paziņojuma par līguma izbeigšanu saņemšanas. PASŪTĪTĀJAM ir tiesības vienpusēji ieturēt IZPILDĪTĀJA maksājamo līgumsodu no līgumā noteiktajiem PASŪTĪTĀJA maksājumiem.
9.3. PUSEI ir tiesības vienpusēji atkāpties no līguma, rakstiski paziņojot par to otrai PUSEI, ja nepārvaramas varas apstākļi turpinās ilgāk nekā 1 (vienu) mēnesi. Šādā gadījumā PUSES līdz līguma izbeigšanai veic savstarpējos norēķinus un vienojas par kārtību un termiņu, kādā IZPILDĪTĀJS aizved no objektiem IZPILDĪTĀJA izvietotās iekārtas.
10. STRĪDU RISINĀŠANA UN LĪGUMAM PIEMĒROJAMIE TIESĪBU AKTI
10.1. Strīdus un domstarpības, kas rodas saistībā ar līgumu, PUSES risina savstarpēju pārrunu ceļā. Strīdus un domstarpības, par kurām PUSES nevar vienoties pārrunu ceļā, PUSES izskata Latvijas Republikas tiesā. Tiesas vieta – Rīga, Latvija.
10.2. Līgums uzrakstīts un izpildāms saskaņā ar Latvijas Republikas normatīvajiem aktiem.
11. NOBEIGUMA NOTEIKUMI
11.1. Līguma izpildes jautājumos kontaktpersonas ir:
[bookmark: _Hlk193108644]11.1.1. no PASŪTĪTĀJA puses – _______________; 
11.1.2. no IZPILDĪTĀJA puses – _________________________;
11.2. Līguma izpildē PASŪTĪTĀJU pilnvaroti pārstāvēt šādi PASŪTĪTĀJA darbinieki:
11.2.1. nosūtīt līguma 4.1. punktā minēto uzaicinājumu un līguma 4.6. punktā minētos pieteikumus – PASŪTĪTĀJA Ēku infrastruktūras pārvaldes ______________;
11.2.2. nosūtīt līguma 4.13. punktā paredzēto iekārtu remontdarbu veikšanas izsaukuma pieprasījumu _______________________;
11.2.3. parakstīt līguma 4.3., 4.4. vai 4.10. punktā paredzēto nodošanas un pieņemšanas aktu; līguma 4.8. punktā paredzēto preces piegādes attaisnojuma dokumentu; līguma 4.3., 4.4., 4.9. vai 4.10. punktā paredzēto motivēto atteikumu – PASŪTĪTĀJA Ēku infrastruktūras pārvaldes________________;
11.2.4. nosūtīt līguma 4.21. punktā minēto pieprasījumu un saskaņot izmaiņu veikšanas datumu_– PASŪTĪTĀJA Ēku infrastruktūras pārvaldes ________________________.
11.3. Līguma grozījumus PUSES noformē rakstiski, un tie stājas spēkā un kļūst par līguma neatņemamu sastāvdaļu to abpusējas parakstīšanas brīdī.
11.4. Visi līguma pielikumi ir līguma neatņemamas sastāvdaļas.
11.5. Līgums uzrakstīts elektroniska dokumenta veidā uz ___ (__________) lapām, t.sk. līguma 1. pielikums uz ___ (_____) lapām un līguma 2. pielikums uz ___ (_______) lapām. PUSES līgumu paraksta ar drošu elektronisko parakstu, kurš satur laika zīmogu. Parakstīšanas datums skatāms laika zīmogā. PUSĒM ir pieejams abpusēji parakstīts līgums elektroniskā formātā.
12. PUŠU REKVIZĪTI
12.1. PASŪTĪTĀJS – Latvijas Banka K. Valdemāra ielā 2A, Rīgā, LV-1050, reģistrēta Latvijas Republikas Valsts ieņēmumu dienesta Pievienotās vērtības nodokļa maksātāju reģistrā ar Nr. LV90000158236. Norēķinu konts Latvijas Bankā 
Nr. LV35 LACB 0EUR 1750 5010 0, BIC LACBLV2X.
12.2. IZPILDĪTĀJS – _____________ (nosaukums), _____________ (juridiskā adrese), reģistrēta Uzņēmumu reģistra komercreģistrā ar Nr. ___________ un   Valsts ieņēmumu dienesta pievienotās vērtības nodokļa maksātāju reģistrā ar Nr. ____________. Norēķinu konts ________ (bankas nosaukums), Nr. ____________, BIC _______________.
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

	PASŪTĪTĀJS
	 IZPILDĪTĀJS





3. pielikums
iepirkuma LB/2026/33 nolikumam 
PRETENDENTA PIEDĀVĀJUMS
Ar šo pretendents iesniedz savu piedāvājumu dalībai Latvijas Bankas rīkotajā iepirkumā "Par kafijas automātu un piena dzesētāju nomu, uzturēšanu un kafijas pupiņu piegādi" (iepirkuma identifikācijas Nr. LB/2026/33; turpmāk – iepirkums).
1. tabula
	Pretendenta statuss 
(atzīmē atbilstošo)
	|_| juridiska persona
|_| juridisku personu apvienība (nereģistrēta)
|_| reģistrēta personālsabiedrība
|_| cits statuss – _______________ (norāda pretendentam atbilstošu statusu)

	Pretendenta komersanta statuss* (atzīmē atbilstošo)
	|_| mikrouzņēmums
|_| mazais uzņēmums
|_| vidējais uzņēmums

	Informācija par pretendentu** (norāda nosaukumu, reģistrācijas numuru, juridisko adresi)
	

	Informācija par to, vai ārvalstī reģistrētam pretendentam ir piešķirts Latvijas Republikas Valsts ieņēmumu dienesta nodokļu maksātāja reģistrācijas numurs
	NAV  |_|
IR       |_| _________________________                             
(norāda nodokļu maksātāja reģistrācijas Nr.)


	Kontaktinformācija, kas iepirkuma ietvaros izmantojama saziņai ar pretendentu
(norāda pasta adresi un e-pasta adresi, kā arī pretendenta kontaktpersonas vārdu, uzvārdu, amatu un tālruņa numuru)
	

	Informācija par citu/-ām personu/-ām (turpmāk – saistītā persona), uz kuras/-u iespējām konkrētā līguma izpildei balstās pretendents, lai apliecinātu, ka tā kvalifikācija atbilst prasībām, kas noteiktas iepirkuma nolikumā 
(norāda nosaukumu, reģistrācijas numuru, juridisko adresi un saistītās personas lomu*** iepirkuma līguma izpildē)
	
_____________________
(nosaukums)
_____________________
(vien. reģistrācijas Nr.)
__________________
(juridiskā adrese)
_______________ (saistītās personas loma iepirkuma līguma izpildē)

	Informācija par katru apakšuzņēmēju, kura sniedzamo pakalpojumu vērtība ir vismaz 10 000 euro un katram šādam apakšuzņēmējam izpildei nododamo iepirkuma līguma daļu, (norāda nosaukumu, reģistrācijas numuru, juridisko adresi un statusu*, atzīmējot atbilstošo) 
	
_______________________ (nosaukums)
_____________________
(vien. reģistrācijas Nr.)
__________________
(juridiskā adrese)
_______________ (apakšuzņēmējam nododamās līguma daļas vērtība)

|_| mikrouzņēmums
|_| mazais uzņēmums
|_| vidējais uzņēmums

	Informācija par pretendenta patieso labuma guvēju (norāda, ja šāda informācija nav pieejama publisku ierakstu datu bāzēs) vai norāde par to, ka patieso labuma guvēju noskaidrot nav iespējams
	________________________
(vārds uzvārds)
________________________
(personas kods)

Nav noskaidrojams |_| (norāda, ja patieso labuma guvēju noskaidrot nav iespējams)


Piezīmes:
*Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro;
Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz 10 miljonus euro;
Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz 50 miljonus euro, vai bilance nepārsniedz 43 miljonus euro.
** Ja pretendents ir personu apvienība (nereģistrēta), attiecīgo informāciju sniedz par katru personu apvienības dalībnieku. Savukārt, ja pretendents ir personālsabiedrība, attiecīgo informāciju sniedz par katru personālsabiedrības biedru.
*** Sniedz informāciju par līguma izpildes pasākumiem, kurus pretendents nodos saistītajai personai, un resursiem, kurus saistītā persona apņemas nodot pretendenta rīcībā, kā arī veidu, kādā šie resursi tiks pretendentam nodoti.
Piedāvājam veikt kafijas automātu un piena dzesētāju nomu, t.sk. piegādāt iekārtu uzturēšanai nepieciešamos uzturēšanas līdzekļus, veikt iekārtu apkopi un remontu, kā arī veikt kafijas pupiņu piegādi par šādu cenu:
2. tabula
	Nr. 
	Nosaukums
	Vienas vienības cena
(EUR bez PVN)

	Daudzums

	Summa (EUR bez PVN)


	
	A
	B
	C
	D=B*C

	1. 
	Kafijas automāts Nr. 1 __________________ (marka, modelis) nomas maksa mēnesī*
	
	5
iekārtas
	

	2. 
	Kafijas automāts Nr. 2 __________________ (marka, modelis) nomas maksa mēnesī*
	
	12
iekārtas
	

	3. 
	Piena dzesētājs  __________________ (marka, modelis) nomas maksa mēnesī*
	
	16 iekārtas
	

	4. 
	Kafijas pupiņu  ___________________ (nosaukums) 
___________________ (nosaukums)
___________________ (nosaukums)
___________________ (nosaukums)  1 kg cena (vienāda visām kafijas šķirnēm)
	
	150**
kg
	

	 Kopējā cena, EUR bez PVN
	


[bookmark: _Hlk197520557]* nomas maksā iekļaujamas izmaksas, kas saistītas ar iekārtu piegādi un apkopi vismaz 1 (vienu) reizi gada ceturksnī, pasūtītāja nodrošināšanu ar iekārtu ikdienas uzturēšanai (tīrīšanai, atkaļķošanai u.c.) nepieciešamajiem līdzekļiem un to piegādi, bojāto iekārtu remontdarbu vai to nomaiņas izmaksas, nodokļi un nodevas, izņemot PVN nodokli, kā arī visas citas izmaksas; 
** aptuvenais viena mēneša apjoms norādīts tikai pretendentu piedāvājumu salīdzināšanas vajadzībām, ņemot vērā pēdējo 12 mēnešu patēriņu. Līguma darbības laikā faktiskais kafijas pupiņu pasūtījuma apjoma atbilstība tabulā norādītajam apjomam netiek garantēta un var atšķirties.
[bookmark: _Hlk14782891]Apliecinām, ka:
1. pretendenta piedāvājumā iekļautās ziņas ir precīzas un patiesas;
2. pretendents neatbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. vai 14. punktā minētajiem pretendenta izslēgšanas iemesliem, kā arī šie iemesli nav konstatējami attiecībā uz Publisko iepirkumu likuma 42. panta trešās daļas 1., 2. un 3. punktā minētajām personām; 
3. uz personu, kura ir pretendenta, personālsabiedrības biedra, ja pretendents ir personālsabiedrība, pretendenta norādītās saistītās personas vai apakšuzņēmēja valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, neattiecas Publisko iepirkumu likuma 42. panta otrās daļas 1. punktā minētie izslēgšanas iemesli;
4. uz pretendentu, personu, kura ir pretendenta valdes vai padomes loceklis, patiesā labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, neattiecas Starptautisko un Latvijas Republikas nacionālo sankciju likuma 11.1 panta pirmajā daļā minētie apstākļi;
5. uz pretendentu un tā piedāvājumu nav attiecināms neviens tiesību aktos noteikts gadījums[footnoteRef:4], kad starptautisko vai nacionālo sankciju vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktu sankciju dēļ varētu tikt kavēta līguma izpilde vai piemērots aizliegums piešķirt līguma slēgšanas tiesības; [4:  Piemēram, Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktais gadījums.] 

6. pretendenta piedāvājums ir atbilstošs visām konkursa nolikumā noteiktajām prasībām un iepirkuma līguma saistību izpildē pretendents apņemas izpildīt visas tehniskajā specifikācijā noteiktās prasības;
7. piedāvātajā kopējā līgumcenā ir iekļautas visas izmaksas, kas nepieciešamas pilnīgai līguma saistību izpildei, t.sk. izmaksas, kas saistītas ar iekārtu piegādi un apkopi vismaz 1 (vienu) reizi gada ceturksnī, iekārtu ikdienas uzturēšanai (tīrīšanai, atkaļķošanai u.c.) nepieciešamo līdzekļu piegādi, bojāto iekārtu remontdarbu vai to nomaiņas izmaksas, kafijas pupiņu piegādes u.c. izmaksas, nodokļi un nodevas, izņemot pievienotās vērtības nodokli;
8. pretendents piedāvājumu ir sagatavojis neatkarīgi no konkurentiem un bez konsultācijām, līgumiem vai vienošanās, vai cita veida saziņas ar konkurentiem;
9.  pretendentam iepriekšējo 3 (triju) gadu laikā (2023., 2024., 2025. gads un 2026. gads līdz piedāvājuma iesniegšanai) ir pieredze kafijas automātu iznomāšanā, to uzturēšanā un kafijas piegādē viena vai vairāku līgumu ietvaros vismaz 50 000 EUR bez PVN apmērā, no kuriem viena līguma ietvaros vienam pasūtītājam nodrošināta kafijas automātu iznomāšana, to uzturēšana un kafijas piegāde vismaz 30 000 EUR bez PVN apmērā (pieredzes apliecināšanai var norādīt arī Latvijas Bankai sniegto pakalpojumu līgumus):                                                                                                                          
3. tabula
	Nr.
	Klienta nosaukums, iekārtu piegādes adrese
	Klienta kontaktpersonas amats, vārds un uzvārds un tālruņa numurs
	Līguma priekšmeta apraksts 
(norāda informāciju par sniegtajām piegādēm, iekārtu iznomāšanu (t.sk. to skaitu), apkopēm un remontu)
	Līguma summa (EUR bez PVN)
	Līguma izpildes laiks (norāda līguma izpildes sākuma un beigu datumu)

	1.
	
	
	
	
	

	….
	
	
	
	
	

	N.
	
	
	
	
	


Ja pretendenta norādītais klients sniegs negatīvu atsauksmi par attiecīgā līguma izpildi, attiecīgais līgums netiks atzīts par derīgu pretendenta atbilstības iepirkuma nolikuma prasībām apliecināšanai;
10. pretendenta pašu kapitāls iepriekšējā finanšu pārskata gada laikā (Bilances rinda "Pašu kapitāls kopā") vai jaundibināta uzņēmuma zvērināta revidenta apstiprinātajā operatīvajā bilancē ir pozitīvs;
11. atbilstība nolikumā paredzētajam piedāvājuma vērtēšanas zaļā iepirkuma kritērijiem:
11.1. līguma izpildē tiks nodrošināta kafijas automātu un kafijas piegāde, kā arī iekārtu apkopes, servisa un remontdarbu pakalpojumu izpilde ar elektroautomobiļiem vai transportlīdzekļiem, kuri atbilst vismaz EURO 5 vai V atgāzu emisijas standartiem (atzīmē atbilstošo) –               |_| Nē,  |_| Jā; 
(ja pretendents atzīmē "Jā", pretendents piedāvājumam pievieno informāciju vai dokumentāciju, kas pierāda pretendenta spējas nodrošināt zaļā iepirkuma prasības izpildi, piemēram, transportlīdzekļa tehnisko apliecību, izdruka no CSDD reģistra u.c.);
11.2. pretendents ir ieviesis starptautiskajiem vai nacionālajiem standartiem atbilstošu vides pārvaldības sistēmu (atzīmē atbilstošo) – |_| Nē,  |_| Jā; 
(ja pretendents atzīmē "Jā", pretendents piedāvājumam pievieno informāciju vai dokumentāciju, kas pierāda pretendenta spējas nodrošināt zaļā iepirkuma prasības izpildi, piemēram, spēkā esoša ISO 14001 sertifikāta vai ekvivalenta kopija vai līdzvērtīgs novērtējums par pretendenta darbības atbilstību vides aizsardzības prasībām, kura atbilstību starptautiskajiem vai nacionālajiem standartiem apliecina starptautiskas sertifikācijas organizācijas atzinums).
Norādītā informācija tiks ņemta vērā, vērtējot pretendenta piedāvājuma atbilstību iepirkuma nolikumā paredzētajam piedāvājuma vērtēšanas zaļā iepirkuma kritērijam);
11.3. pretendents piedāvā nodrošināt kafijas pupiņu šķirni/šķirnes ar Rainforest Alliance sertifikātu (vai ekvivalents), kuras atbilstību apliecina starptautiskas sertifikācijas organizācijas atzinums (atzīmē atbilstošo) – |_| Nē,  |_| Jā;
(ja pretendents atzīmē "Jā", pretendents piedāvājumam pievieno informāciju vai dokumentāciju, kas pierāda pretendenta spējas nodrošināt šīs zaļā iepirkuma prasības izpildi).
Norādītā informācija tiks ņemta vērā, vērtējot pretendenta piedāvājuma atbilstību iepirkuma nolikumā paredzētajam piedāvājuma vērtēšanas zaļā iepirkuma kritērijam
12. piedāvājumā nav iekļautas preces, kuru izcelsmes valsts ir Krievijas Federācija vai Baltkrievijas Republika.
Ar šo apstiprinām un garantējam sniegto ziņu patiesumu un precizitāti, kā arī atbilstību atklātā konkursa Nr. LB/2026/33 "Par kafijas automātu un piena dzesētāju nomu, uzturēšanu un kafijas pupiņu piegādi" nolikumam.
4. tabula
	Apliecinām, ka (atzīmēt atbilstošo):

	
	mūsu piedāvājums nesatur komercnoslēpumu un mēs piekrītam tajā iekļautās informācijas publicēšanai vai izpaušanai trešajām personām;

	
	mūsu piedāvājums satur šādu komercnoslēpumu:

	(norāda, kura tieši piedāvājumā iekļautā informācija ir komercnoslēpums)
…………………………….…………………………….…………………………….



